VENDIM
Nr. 210, datë 27.6.2023

[bookmark: _Hlk138070208][bookmark: _Hlk116481448]MBI DISA NDRYSHIME NË VENDIMIN E BORDIT TË ERE-s NR. 249, DATË 13.12.2021, I NDRYSHUAR, NË LIDHJE ME PLOTËSIMIN E KUSHTEVE TË LICENCIMIT NGA SHOQËRIA “E-VENTO S.R.L ALBANIA” SHPK

[bookmark: _Hlk86734997]Në mbështetje të nenit 16 të ligjit nr. 43/2015, “Për sektorin e energjisë elektrike”, i ndryshuar; nenit 53, pika 2, dhe nenit 113, të ligjit nr. 44/2015, “Kodi i Procedurave Administrative të Republikës së Shqipërisë”; si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 27.6.2023, mbasi shqyrtoi relacionin me nr. 78/14 prot., datë 26.6.2023, të Drejtorisë së Licencimit, Autorizimeve dhe Mbikëqyrjes, “Mbi disa ndryshime në vendimin e Bordit të ERE-s nr. 249, datë 13.12.2021, i ndryshuar , në lidhje me plotësimin e kushteve të licencimit nga shoqëria ‘E-Vento s.r.l Albania’ sh.p.k.”,
konstatoi se: 
[bookmark: _Hlk138066718]Në kuptim të vendimeve të Bordit të ERE-s nr. 249, datë 13.12.2021, i ndryshuar, me vendimet nr. 269, datë 14.10.2022, dhe nr. 357, datë 30.12.2022, shoqëria “E-Vento S.R.L Albania” sh.p.k”, ka detyrimin:
[bookmark: _Hlk138070375]1. Të depozitojë në ERE brenda 12 (dymbëdhjetë) muajve (studimin e fisibilitetit). 
2. Brenda 3 (tre) muajve të depozitojë deklaratën mjedisore dhe brenda 6 (gjashtë) muajve të depozitojë dokumentacionin pronësor duke filluar ky afat nga data 15.12.2022.
[bookmark: _Hlk138061405][bookmark: _Hlk138064290]3. Çdo 3 (tre) muaj të dokumentojë në ERE një progres raport me informacion për investimet që do të kryejë, në kuadër të plotësimit të kushteve të sipërcituara.
[bookmark: _Hlk138333729]- Ky vendim në përputhje me informacionin/dokumentacionin e përditësuar apo aktet ligjore apo nënligjore të dala nga organet e tjera është objekt rishikimi nga ERE. 
[bookmark: _GoBack]- Në vijim të korrespodencës me shoqërinë në lidhje me plotësimin e kushteve të vendosura në vendimin e sipërcituar (me shkresat nr. 78 prot., datë 11.1.2023, nr. 78/1 prot., datë 12.1.2023, nr. 78/2 prot., datë 27.1.2023, nr. 78/3 prot., datë 27.1.2023, nr. 78/4 prot., datë 13.3.2023, nr. 78/5 prot., datë 20.3.2023) dhe me qëllim sqarimin e rrethanave që kanë ndikuar që shoqëria të mos plotësojë në afat kushtet e vendimit nr. 249/2021, i ndryshuar, ERE njoftoi shoqërinë me shkresën nr. 78/7 prot., datë 30.3.2023 për zhvillimin e një seance dëgjimore më datë 7.4.2023. Shoqëria nuk mundi të merrte pjesë, por në të njëjtën ditë, me shkresën nr. 78/8 prot., datë 7.4.2023, depozitoi në ERE informacion dhe dokumentacion në lidhje me plotësimin e kushteve të vendimit të sipërcituar.
- Në lidhje me kushtin që ka të bëjë me depozitimin e studimit të fisibilitetit, shoqëria ka informuar ERE-n në vijimësi dhe ka dokumentuar përpjekjet e saj për realizimin e këtij studimi, duke depozituar dhe në ERE në anglisht studimin e prefizibilitetit të kryer nga shoqëria e kontraktuar, për të cilin ka bërë me dije se është në fazën e finalizimit. Në këto rrethana bazuar në kërkesën e shoqërisë për shtyrje të afatit vlerësohet që të shtyhet deri më datë me 31.12.2023 afati i depozitimit të studimit të fizibilitetit.
- Shoqëria ka depozitar ERE deklaratës mjedisore, duke plotësuar pjesërisht kushtin e vendosur në pikën 2. Po ashtu, me depozitimin e dokumentacionit pronësor të zonës ku do të shtrihet projekti eolik, shoqëria ka argumentuar se është bërë azhurnimi i parcelave pyjore dhe materiali i ka kaluar bashkive përkatëse për nënshkrim dhe kjo do të bëhet nga kryetarët e zgjedhur rishtazi të bashkive përkatëse. Në këto rrethana, duke marrë në konsideratë përpjekjet e saj dhe faktin që finalizimi i këtij dokumentacioni nuk varet i tëri nga vullneti i shoqërisë, vlerësohet të merret në konsideratë kërkesa e saj dhe të shtyhet deri më 31.12.2023 afati për depozitimin e dokumentacioni pronësor. 
- Në lidhje me kushtin që ka të bëjë me depozitimin e një progres raporti çdo 3 (tre) muaj me informacion për investimet që do të kryejë, në kuadër të plotësimit të kushteve të sipërcituara, rezulton se shoqëria ka depozituar në mënyrë të vazhdueshme dokumentacion dhe informacion në lidhje me ecurinë e saj për realizimin e studimit të fizibilitetit dhe për pajisjen me dokumentacion pronësor në kuadër të realizimit të projektit eolik.
- Gjithashtu në kuadër të raportimit dhe të plotësimit të kushtit të lënë në vendimin e Bordit nr. 269/2022, sipas të cilit shoqëria duhet të paraqesë në mënyrë periodike në ERE, me data të rifreskuara, dokumentet që i nënshtrohen rinovimit të afateve, rezulton se shoqëria i është drejtuar me disa shkresa të njëpasnjëshme “Operatorit të Sistemit të Transmetimit” (OST) sh.a. (shkresa e fundit e datës 1.6.2023), me anë të të cilave i ka kërkuar miratimin përfundimtar të pikës së lidhjes dhe nënshkrimin e aktmarrëveshjes. Nga ana e OST-së sh.a. nuk ka ende një kthim përgjigjeje.
- Në nenin 53, pika 2, të ligjit nr. 44/2015, “Kodi i Procedurave Administrative të Republikës së Shqipërisë”, parashikohet se: “Përveçse kur parashikohet ndryshe në këtë Kod, nëse ligji ose aktet nënligjore nuk parashikojnë një afat të caktuar për kryerjen e një veprimi procedural, organi publik që kryen procedurën cakton me vendim të veçantë një afat të arsyeshëm, sipas çështjes konkrete dhe në përputhje me parimin e ushtrimit të ligjshëm të diskrecionit.”.
Për gjithë sa më sipër, Bordi i ERE-s 

VENDOSI: 

[bookmark: _Hlk116481499]1. Pika 1 e vendimit nr. 249, datë 13.12.2021, ndryshon si vijon: 
“1. Shoqëria, deri më 31.12.2023, të depozitojë në ERE studimin e fisibilitetit.”.
2. Pika 2 e vendimit nr. 249, datë 13.12.2021, ndryshon si vijon: 
“2. Shoqëria, deri më datë 31.12.2023, të depozitojë në ERE dokumentacionin pronësor.”.
3. Drejtoria e Licencimit, Autorizimeve dhe Mbikëqyrjes, të njoftojë aplikuesin dhe Ministrinë e Infrastrukturës dhe Energjisë për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti


